Lav et referat af nedenstående tekst:

Tekst:
April er indtil videre begyndt med faldende temperaturer og både sol, regn og sågar snebyger. Rigtigt aprilvejr. Men nu ser vejret ud til at stabilisere sig og blive varmere til påsken. I løbet af lørdagen vil en varmfront trække op over landet fra sydvest, og selvom den efterhånden giver skyer og diset vejr uden høje temperaturer, er det indledningen til en lun og flot periode i en stor del af påsken. Varmfronten åbner nemlig for, at luft fra sydligere himmelstrøg kan strømme op til Danmark. Med sol og temperaturer på et sted mellem 15 og 19 grader, og stedvis måske endda lunere, har vi en lun og flot påske i udsigt. Temperaturen når de hidtil højeste niveauer i år Søndag kan meget vel blive årets hidtil varmeste dag med omkring 15 grader (hidtil varmeste dag er indtil videre søndag 16. februar med 14,7 grader), men allerede mandag bliver den slået, når vi kan få op til 19 grader i stort set skyfrit vejr. De følgende dage vil fortsat være lune med 15 til 17 grader de varmeste steder, og også torsdag og fredag kan vi igen få omkring 18 grader. Næste weekend er der i henhold til enkelte prognoser endda mulighed for op til 20 grader. Højtryk sender lavtryk væk fra Danmark Et højtryksområde syd for Danmark kommer til at styre vejret i den næste uges tid. Højtrykket sørger for, at lavtryk og fronter bevæger sig i en stor bue nord om Danmark, mens luft fra Sydeuropa kan blæse op til os. Solen vil få gode muligheder for at skinne, for højtrykket vil stort set kun tillade højthængende slørskyer - og det ser endda ud til, at der i lange perioder kun vil være få af dem. En koldfront bevæger sig dog hen over landet natten til tirsdag med skyer og en smule regn, men ellers er der ingen regn at se i prognoserne før om en uges tid. Og regnen om en uges tid er endda usikker. Måske ender det blot med endnu mere varme. For når smukt vejr indfinder sig over Danmark, varer det ofte lidt længere tid, end prognoserne ellers gerne vil have det til at gøre.

Referat:
Med sol og temperaturer på et sted mellem 15 og 19 grader, og stedvis måske endda lunere, har vi en flot påske i udsigt.